English: I can hear a UKIP Member muttering, 'There's no perfect solution either', and that probably does sum up the difficulty we're in. But energy prices are high and they're also very difficult to understand whenever you get your energy bill. Unless you did double maths at A-level, I don't think you've got a hope, and perhaps you need to have studied it at university as well. But, in general, we are about 15 per cent higher on electricity prices than the OECD average and that pinches on us all. It's particularly, I think, dramatic and unfortunate for those in fuel poverty. According to some calculations, it would be feasible to deliver energy effectively, use it efficiently and reduce the costs by as much as 50 per cent. So, if there is that type of potential saving, I think it is something that we should very much aim for, with, of course, efficiency being key to that part. If we all use more energy as it becomes cheaper, it's not going to really get us anywhere. I think we do sign up to the principle that more local generation is important and the use of other models, innovative models, like co-operatives. I think many of us would have visited some of these schemes and found them very noteworthy and inspiring. There are some drawbacks. We need a balanced diet here, really, of providers. There's a need for resilience and you don't always get that in local community-run projects. Also, we still need a wider strategy, and I think that is a very, very important matter to be borne in mind. Can I just say that whilst we have some reservations about Plaid's approach, we are pleased to note them and welcome this as part of a healthy debate? Perhaps Plaid Cymru will find comfort in this, but we actually find the Government's amendment broadly right in terms of its approach, although that is not me praising full-scale all the current approaches taken by the Government in terms of energy, and we would very much urge them to look at some of the longer term structural issues that are limiting growth and development in mid and north Wales, in terms of the grid and access to it, and how smaller scale hydro projects, in particular, connect to it. But can I say that I think we need a policy based on increasingly efficient use and distribution of electricity? We need to reduce fossil fuel use. I think that is very, very important, and reference has been made to electric cars, but of course that only then invites you to think about how you're going to generate that electricity at source, and we do not want to be fossil fuel dependent, and our aim is a low-carbon economy, and also plenty of room for innovative community projects. Again, I'll just finish by commending Plaid Cymru for, I think this is the first debate on a commissioned report by a political party using the new resources, so at least, on that, I can say 'well done'.
Welsh: Gallaf glywed Aelod UKIP yn mwmian, 'Nid oes ateb perffaith chwaith', ac mae'n debyg bod hynny'n crynhoi'r anhawster rydym ynddo. Ond mae prisiau ynni yn uchel ac maent hefyd yn anodd iawn eu deall pan fyddwch yn cael eich bil ynni. Oni bai eich bod wedi gwneud mathemateg ddwbl ar gyfer Safon Uwch, nid wyf yn meddwl bod gennych obaith, ac efallai y bydd angen i chi fod wedi astudio mathemateg yn y brifysgol hefyd. Ond yn gyffredinol, mae pris ein trydan oddeutu 15 y cant yn uwch na chyfartaledd y Sefydliad ar gyfer Cydweithrediad a Datblygiad Economaidd ac mae hynny'n gwasgu ar bob un ohonom. Mae'n arbennig o ddramatig ac anffodus i'r rhai sy'n wynebu tlodi tanwydd rwy'n credu. Yn ôl rhai cyfrifiadau, byddai'n ddichonadwy cyflenwi ynni'n effeithiol, ei ddefnyddio'n effeithlon a lleihau'r costau gymaint â 50 y cant. Felly, os yw'r math hwnnw o arbediad yn bosibl, rwy'n credu ei fod yn rhywbeth y dylem anelu tuag ato'n bendant iawn, gydag effeithlonrwydd, wrth gwrs, yn allweddol i hynny. Os ydym i gyd yn defnyddio mwy o ynni wrth iddo ddod yn rhatach, nid yw'n mynd â ni i unman mewn gwirionedd. Rwy'n credu ein bod yn ymrwymo i'r egwyddor fod mwy o gynhyrchu lleol yn bwysig a'r defnydd o fodelau eraill, modelau arloesol, fel cwmnïau cydweithredol. Rwy'n credu bod llawer ohonom wedi ymweld â rhai o'r cynlluniau hyn ac yn ystyried eu bod yn nodedig ac yn ysbrydoli'n fawr. Mae yna rai anfanteision. Mae angen deiet cytbwys o ddarparwyr yma mewn gwirionedd. Mae angen cydnerthedd ac nid ydych bob amser yn cael hynny mewn prosiectau sy'n cael eu rhedeg gan y gymuned leol. Hefyd, rydym yn dal i fod angen strategaeth ehangach, a chredaf fod hwnnw'n fater pwysig iawn i'w gadw mewn cof. A gaf fi ddweud, er bod gennym rai amheuon ynglŷn â dull Plaid Cymru, rydym yn falch o'u nodi ac yn croesawu hyn fel rhan o drafodaeth iach? Efallai y bydd Plaid Cymru yn cael cysur yn hyn, ond mewn gwirionedd rydym yn ystyried bod gwelliant y Llywodraeth yn gywir at ei gilydd o ran ei ddull o fynd ati, er nad yw hynny'n golygu fy mod yn canmol yn llawn holl ddulliau presennol y Llywodraeth o weithredu ar ynni, a byddem yn eu hannog yn gryf i edrych ar rai o'r materion strwythurol mwy hirdymor sy'n cyfyngu ar dwf a datblygiad yng nghanolbarth a gogledd Cymru, o ran y grid a'r mynediad iddo, a sut y mae prosiectau hydro ar raddfa lai, yn arbennig, yn cysylltu ag ef. Ond a gaf fi ddweud fy mod yn credu bod angen polisi sy'n seiliedig ar ddefnydd a dull dosbarthu trydan sy'n gynyddol effeithlon? Mae angen inni leihau'r defnydd o danwydd ffosil. Credaf fod hynny'n bwysig iawn a chyfeiriwyd at geir trydan, ond wrth gwrs nid yw hynny wedyn ond yn eich gwahodd i feddwl ynglŷn â sut rydych yn mynd i gynhyrchu'r trydan yn y ffynhonnell, ac nid ydym eisiau dibynnu ar danwydd ffosil, a'n nod yw economi carbon isel, ac mae digon o le hefyd ar gyfer prosiectau cymunedol arloesol. Unwaith eto, fe orffennaf drwy ganmol Plaid Cymru am - rwy'n credu mai dyma'r ddadl gyntaf ar adroddiad a gomisiynwyd gan blaid wleidyddol gan ddefnyddio'r adnoddau newydd, felly o leiaf, ar hynny, gallaf ddweud 'da iawn'.